大唐鄜坊丹延等州节度军前讨击使银青光禄大夫检校太子宾客上柱国北平环公故夫人广平郡程氏墓志铭
王玠 (Tang)
所期偕老，何乃忽分。哀哀恸哭，逝者宁闻。（一章）忠心是思，无休歇时。人来暂解，客去还悲。（二章）生前所执，于此威仪。夜台长闭，冥路何之。（三章）音容永谢，觏觌无因。镜匣妆奁，但委埃尘。（四章）拱树森森，旌竿孑孑。泪滴草头，露珠和血。（五章）